Pohjolan satoa

Pohjolan satoa on suomalainen komediaelokuva vuodelta 2022. Sen on käsikirjoittanut ja ohjannut Tuukka Temonen. Hän on niin ikään tuottanut elokuvan puolisonsa Olga Temosen kanssa. Elokuvan aiheena on kannabiksen kasvatus. Pääosia näyttelevät Miska Haakana, Jussi Puhakka, Juhani Laitala sekä Arman Alizad.

Synopsis 
Pohjolan satoa kertoo maanviljelijöistä, jotka alkavat kasvattaa kannabista pelastuakseen taloudellisesta kurimuksestaan. Mukana on isäntiä kolmesta miespolvesta. Kannabiksen kasvatus johtaa eriasteisiin konflikteihin niin rikollisten, kunnanpäättäjien kuin paikallispoliisinkin kanssa.

Tuotanto 
Pohjolan satoa kuvattiin keväällä ja loppukesästä 2021 Iitissä ja Kymenlaakson maakunnassa.

Näyttelijät

Vastaanotto
Elokuva on saanut kriitikoilta surkean vastaanoton. Helsingin Sanomien Tero Kartastenpää kuvailee sitä ”yhden tähden elokuvaksi”. Turun Sanomat antaa elokuvalle niin ikään yhden tähden ja toteaa sen olevan ”pössypuskafarssi”. Keskipohjanmaa-lehden Hannu Björbacka epäilee elokuvan olevan kosto kriitikoille ja kuvailee sitä vuoden huonoimmaksi. Björbackan mielestä käsikirjoitus ja ohjaus ovat luokattoman huonoja. ”Tällaista jälkeä ei saisi päästää teatterin isolle valkokankaalle silmiä pilaamaan”, hän toteaa.

Lähteet

Aiheesta muualla 
YouTube: Pohjolan Satoa -elokuvan traileri (Virallinen)
Episodi: ”Ei ahdista oikein mikään” – Tuukka Temonen kuvaa uutta elokuvaa: komediassa mukana Aku Hirviniemi ja muita tähtinäyttelijöitä
 

Suomalaiset komediaelokuvat
Vuoden 2022 suomalaiset elokuvat